**A Word for Human**

**דנמרק, 2019, 59 דקות**

אוצרים מקימים בעמל רב תערוכה שעלולה להיות שנויה במחלוקת; מומחים לשימור מטפלים בספרים יקרי ערך ועוטפים אותם בזהירות; אומני פרפורמנס באים במגע ישיר ואינטימי עם חפצים חומריים; חברי פאנל מנהלים ויכוחים ודיונים. חלקיו השונים של יקום רב-פנים זה מתקיימים זה לצד זה בספריה הדנית המלכותית, שבה אוספים מתעוררים לחיים. צילומי הצד החיצוני של "היהלום השחור" – התוספת המודרנית והדרמטית לארכיטקטורה של הבניין הישן – מתחלפים בסצנות מתוך המבנה המגלות את החום והאנושיות של המשתמשים ושל העובדים המאכלסים את הספרייה ואת הארכיון. בעזרת סגנון צילום נקי ועדשה אובייקטיבית, סרטו של מאוריציו גונזלס-ארנדה מצייר דיוקן של החיים הפנימיים של צוות הספרייה ומבקריה ומגלה את תהליך העבודה היומיומי שמביא שיח ותרבות לקופנהגן ומעבר לה.

במאי: מאוריציו גונזאלס-ארנדה

מפיקים: מאוריציו גונזלס-ארנדה, סיגנה בירגה סורנסון

עורך: מאוריציו גונזלס-ארנדה

צלם קולנוע: מאוריציו גונזלס-ארנדה